Hemserekîya Konseya Rayberdişî ya KCKyî bi mesajêkî Fermandarîya Qerargehê Merkezê Pawitişê Şarî (MPŞ) fîraz kerde.
Mesaj wina yo:
''Sere de Girê Hekarî û Girê Cûdîyî gerîlayan nê di rojanê peyênan de bi operasyonanê şorişgêran û çalakîyan derbê giranî dayî dişmenî ro. Ma Fermandarîya Qerargehê MPŞyî nê çalakîyanê bi terzê fedayî yê Apogîrî ra semed fîraz kenê. Ma serrgêra 44. ya ronîyayîşê partîya xo gerîlayan û fermandaranê ma rê fîraz kenê û serra 45. ya partîye de înan rê serkewtiş wazenê.
Zaf girîng bîyo ke ma bi çalakîyanê ke dişmenî ra hesab persenê û danê dişmenê kolonyalîst-qirkerî ro, serrgêra 44. ya ronîyayîşê PKKyî fîraz kenê û bi nê çalakîyan dekewenê serra 45. ya partîya ma. Nê çalakîyê gerîlayan partîya ma, şarê ma û pêro dostanê ma rê bîyî moralêko pîl. No tewirê gerîlayan îsbat keno ke serra 45. ya partîya ma de averşîyayîşê pîlî do biqewimîyê û dişmenê kolonyalîst-qirkerî ra hesab do bêro persayene.
Ma nê hîsanê xo Fermandarîya Qerargehê MPŞyî û pêro gerîlayan de pare kenê, înan fîraz kenê û waştişê serkewtişî kenê. Ma reyna roşanê partîya xo fîraz kenê, serra newîye ya partîye de serfîrazîye wazenê.''
